OpenLLM-France/wikimedia huggingface dataset:
# Rosselle

El Rosselle (Rosselle, en francès; Rossel en alemany) és un riu que passa per la Lorena (França) i pel Saarland (Alemanya). Neix a Longeville-lès-Saint-Avold i desemboca al Saar, a prop de Völklingen. Fa de frontera entre França i Alemanya des de Morsbach a Großrosseln.

## Ciutats importants al seu curs

* a França: Longeville-lès-Saint-Avold, Boucheporn, Saint-Avold, Macheren, Betting, Hombourg-Haut, Freyming-Merlebach, Béning-lès-Saint-Avold, Cocheren, Rosbruck, Morsbach, Forbach, Petite-Rosselle
* a Alemanya: Großrosseln, Völklingen i Saarbrücken

## Referències

* ↑ «Fiche cours d'eau - Rosselle». Arxivat de l'original el 2016-01-17. [Consulta: 27 desembre 2017].
# Atajate

Atajate és un poble de la província de Màlaga (Andalusia), que pertany a la comarca de la Serranía de Ronda.

## Història

S'hi ha trobat restes de peces de pedra polida, destrals del neolític i presència de bronze (calcolític) a Sima de los Tajos. Hi ha restes del traçat de la via romana Lacipo-Arunda i monedes. El soterrament al Montecillo data dels visigots i hi ha restes musulmanes al Puerto de Jimera, El Llano i Huerta Nueva.
En 1496 pertanyia al Senyoriu de Ronda i el 1499 a la corona de Castella-Aragó. En 1505 es constituí en parròquia. En el segle xix es construí l'Església de San José, saquejada per les tropes franceses el 10 de març de 1810. Mai més es va restaurar. El 1820 fou integrada en el partit judicial de Gaucín. En 1932 es construí la carretera Ronda-Atajate, C-341, actual A-369, i el 1941 el tram de la carretera Atajate-Gaucín.
# Transformada quàntica de Fourier

En computació quàntica, la transformada quàntica de Fourier (amb acrònim anglès QFT) és una transformació lineal sobre bits quàntics, i és l'anàleg quàntic de la transformada de Fourier discreta. La transformada quàntica de Fourier forma part de molts algorismes quàntics, en particular l'algoritme de Shor per factoritzar i calcular el logaritme discret, l'algoritme d'estimació de fase quàntica per estimar els valors propis d'un operador unitari i algorismes per al problema del subgrup ocult. La transformada quàntica de Fourier va ser descoberta per Don Coppersmith.
La transformada quàntica de Fourier es pot realitzar de manera eficient en un ordinador quàntic amb una descomposició en el producte de matrius unitàries més simples. La transformada discreta de Fourier activa $2^{n}$ les amplituds es poden implementar com un circuit quàntic que consisteix només en $O(n^{2})$ Portes Hadamard i portes de canvi de fase controlats, on $n$ és el nombre de qubits. Això es pot comparar amb la transformada discreta de Fourier clàssica, que pren $O(n2^{n})$ portes (on $n$ és el nombre de bits), que és exponencialment més que $O(n^{2})$.
La transformada quàntica de Fourier actua sobre un vector d'estat quàntic (un registre quàntic), i la transformada de Fourier clàssica actua sobre un vector. Els dos tipus de vectors es poden escriure com a llistes de nombres complexos. En el cas quàntic, és una seqüència d'amplituds de probabilitat per a tots els resultats possibles després de la mesura (anomenats estats bàsics o estats propis). Com que la mesura col·lapsa l'estat quàntic a un únic estat base, no totes les tasques que utilitzen la transformada de Fourier clàssica poden aprofitar l'acceleració exponencial de la transformada de Fourier quàntica.
Els millors algorismes de transformada quàntica de Fourier coneguts (a finals de 2000) només requereixen $O(n\log n)$ portes per aconseguir una aproximació eficient.
La transformada quàntica de Fourier és la transformada de Fourier discreta clàssica aplicada al vector d'amplituds d'un estat quàntic, on normalment considerem vectors de longitud. $N=2^{n}$ .
La transformada de Fourier clàssica actua sobre un vector $(x_{0},x_{1},\ldots ,x_{N-1})\in \mathbb {C} ^{N}$ i el mapa al vector $(y_{0},y_{1},\ldots ,y_{N-1})\in \mathbb {C} ^{N}$ segons la fórmula:
$y_{k}={\frac {1}{\sqrt {N}}}\sum _{n=0}^{N-1}x_{n}\omega _{N}^{-kn},\quad k=0,1,2,\ldots ,N-1,$
on $\omega _{N}=e^{\frac {2\pi i}{N}}$ i $\omega _{N}^{n}$ és una arrel N de la unitat.

## Referències

* ↑ Coppersmith, D. Technical Report RC19642, IBM, 1994. arXiv: quant-ph/0201067.
* ↑ Michael Nielsen and Isaac Chuang. Quantum Computation and Quantum Information (en anglès). Cambridge: Cambridge University Press, 2000. ISBN 0-521-63503-9. OCLC 174527496.
* ↑ «Quantum Fourier Transform» (en anglès). https://community.qiskit.org.+[Consulta: 17 novembre 2022].
* ↑ Hales, L.; Hallgren, S. Proceedings 41st Annual Symposium on Foundations of Computer Science, 1 novembre 2–14, 2000, pàg. 515–525. DOI: 10.1109/SFCS.2000.892139.
# Vojski

Vojski (en rus: Вожский) és un poble (un possiólok) de la República de Komi, a Rússia, segons el cens del 2010 tenia 2.159 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Stipa gobica

Stipa gobica Roshev. és una espècie `de planta dins la família poàcia. És una planta característica de l'estepa desèrtica a Mongòlia. L'epítet específic:gobica es refereix al Gobi.
La comunitat florística dominant a l'estepa desèrtica de Mongòlia Interior està composta per Stipa gobica, S.brevillora, S.krylovii,S.grandis,S. baicalcnsis i Aneurolepidium chinense i sota una sobrepastura acaba convergint amb la comunitat dominada per Artemisia frigida aquesta és una indicadora de la pressió de la pastura.
Stipa gobica serveix també d'aliment a ungulats silvestres

## Referències

* Research on the grazing degradation Arxivat 2012-09-14 a Wayback Machine.
# Antoine Duchesne

Antoine Duchesne (Saguenay, Quebec, 12 de setembre de 1991) fou un ciclista canadenc, professional des del 2012 fins al 2022. En el seu palmarès destaquen diferents títols nacionals en categories inferiors.

## Palmarès

* 2009
** Campió del Canadà de contrarellotge júnior
* 2012
** Campió del Canadà en ruta sub-23
** Vencedor d'una etapa del Tour de Quebec
* 2013
** Campió del Canadà en ruta sub-23
* 2016
** Vencedor de la classificació de la muntanya a la París-Niça
* 2018
** Campió del Canadà de ciclisme en ruta

### Resultats a la Volta a Espanya

* 2015. 138è de la classificació general
* 2018. 127è de la classificació general

### Resultats al Tour de França

* 2016. 107è de la classificació general
* 2022. 62è de la classificació general

### Resultats al Giro d'Itàlia

* 2021. 115è de la classificació general

## Referències

* ↑ «Antoine Duchesne announces retirement ahead of Canadian races» (en anglès). velonews, 08-09-2022. [Consulta: 11 desembre 2022].

## Enllaços externs

* Fitxa a sitiodeciclismo.net
# Rius Nadia

Els rius Nadia és un grup de branques del Ganges que corren principalment pel districte de Nadia i el districte de Murshidabad a Bengala Occidental, i s'uneixen per formar el riu Hugli. Aquestes branques són: el Bhagirathi, Jalangi, Bhairab, Matabhanga i Churni.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Rudolf Krupička

Rudolf Krupička (Starkoč u Čáslavi, el 4 desembre de 1879 – Kutná Hora, el 20 d'octubre de 1951) va ser un poeta i dramaturg txec.

## Obra dramàtica

* 1915. Velký stil
* 1919. Vršovci
* 1922. Nový Majestát
# Thorigné-Fouillard

Thorigné-Fouillard (en bretó Torigneg-Fouilharzh, en gal·ló Toreinyaé-Folhard) és un municipi francès, situat a la regió de Bretanya, al departament d'Ille i Vilaine. L'any 2006 tenia 7.054 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 781 | 892 | 2.048 | 3.591 | 5.257 | 6.625 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean-Jacques Bernard | PS |

## Personatges il·lustres

* Bertrand d'Argentré, historiador
# Why Do the Heathen Rage?

Why Do the Heathen Rage? és el tercer àlbum del grup The Soft Pink Truth. El gènere musical al qual pertanyen les cançons és la música electrònica. Consisteix en versions subversives de cançons black metal. Fou publicat el 2014 per la discogràfica Thrill Jockey.
Daniel, el músic responsable de The Soft Pink Truth, reuní músics de l'escena de rock independent i del heavy metal per a fer versions de cançons del gènere del black metal, resultant en aquest àlbum. La idea li vingué mentre estava fent una versió de E.S.P., una cançó de The Buzzcocks. La motivació de la creació d'aquestes versions fou el xoc entre ser un seguidor de la música black metal i ser homosexual a causa de la homofòbia que hi ha a l'àmbit del black metal.
Rebé crítiques positives per part dels crítics de Spin, The Guardian, Motherboard i AllMusic.
L'art de la coberta del disc està fet per Mavado Charon.

## Llista de cançons

* 1. Invocation for Strength (original de Sargeist)
* 2. Black Metal (original de Venom)
* 3. Sadomatic Rites (original de Beherit)
* 4. Ready to Fuck (original de Sarcófago)
* 5. Satanic Black Devotion
* 6. Beholding the Throne of Might
* 7. Let There Be Ebola Frost (original d'AN)
* 8. Buried by Time and Dust (original de Mayhem)
* 9. Maniac
* 10. Grim and Frostbitten Gay Bar (original del grup Impaled Northern Moonforest)
A la primera cançó Antony Hegarty i Daniel lligen un fragment del text Witchcraft and the Gay Counterculture (d'Arthur Evans, 1978).
El guitarrista Owen Gaertner i el vocalista Terrence Hannum participaren en la cinquena cançó. La vocalista Jenn Wasner, en la sèptima i la quarta. També participà Anthony Hegarty com a vocalista.

## Referències

* 1 2 3 4 5 6 7 8 9 Currin, Grayson Haver «The Soft Pink Truth: Why Do the Heathen Rage? Album Review». Pitchfork, 20-06-2014 [Consulta: 26 juny 2017].
* 1 2 3 Soderberg, Brandon «The Soft Pink Truth Dismantle Black Metal on ‘Why Do the Heathen Rage’». Spin, 17-06-2014 [Consulta: 26 juny 2017].
* 1 2 3 Phares, Heather. «AllMusic Review». AllMusic. [Consulta: 26 juny 2017].
* ↑ Stosuy, Brandon «Queer as Fuck: The Soft Pink Truth's Black Metal». Pitchfork, 29-05-2014 [Consulta: 26 juny 2017].
* 1 2 Simpson, Dave «The Soft Pink Truth: Why Do the Heathen Rage? review – fun satire of black metal». The Guardian, 19-06-2014 [Consulta: 26 juny 2017].
* ↑ Byrne, Michael «Soft Pink Truth's Black Metal Techno Is Perfect». Motherboard, 03-06-2014 [Consulta: 26 juny 2017].
* ↑ Cohan, Brad «The Soft Pink Truth: Not the Queer Satanic Weird Al Yankovic». Noisey, 09-06-2014 [Consulta: 26 juny 2017].
* ↑ Lynskey, Dorian «Murder, satanism and synths: giving black metal a dance makeover». The Guardian, 10-07-2014 [Consulta: 26 juny 2017].
# Sauk Centre

Sauk Centre és una població dels Estats Units a l'estat de Minnesota. Segons el cens del 2000 tenia 3.930 habitants.

## Demografia

Segons el cens del 2000, Sauk Centre tenia 3.930 habitants, 1.616 habitatges, i 1.042 famílies. La densitat de població era de 407,9 habitants per km².
Dels 1.616 habitatges en un 30,4% hi vivien nens de menys de 18 anys, en un 53% hi vivien parelles casades, en un 8,5% dones solteres, i en un 35,5% no eren unitats familiars. En el 31,4% dels habitatges hi vivien persones soles el 17,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3,01.
Per edats la població es repartia de la següent manera: un 25,6% tenia menys de 18 anys, un 8,2% entre 18 i 24, un 25,1% entre 25 i 44, un 18,6% de 45 a 60 i un 22,5% 65 anys o més.
L'edat mediana era de 39 anys. Per cada 100 dones de 18 o més anys hi havia 85,4 homes.
La renda mediana per habitatge era de 37.644 $ i la renda mediana per família de 47.623 $. Els homes tenien una renda mediana de 33.382 $ mentre que les dones 20.399 $. La renda per capita de la població era de 18.390 $. Entorn del 2,3% de les famílies i el 5,2% de la població estaven per davall del llindar de pobresa.

## Personatges il·lustres

* Sinclair Lewis (1885-1951), escriptor i dramaturg, Premi Nobel de Literatura l'any 1930

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sauk Centre». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Sauk Centre». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Antonio Reyes González

Antonio Reyes (Sevilla, 16 d'octubre de 1964) és un exfutbolista andalús, que jugava com a migcampista.
Va començar a destacar a les files del Reial Betis, equip amb el qual debutaria a Primera la temporada 83/84. Va romandre amb el club sevillà fins inicis de la dècada dels 90 (tret d'una etapa a l'Elx CF), però només va ser titular a la 86/87, amb 34 partits i 2 gols.
Posteriorment va jugar amb el Vila-real CF i el CP Mérida. Amb els extremenys retornaria a la màxima categoria la temporada 95/96, jugant 31 partits i marcant 3 gols. També va militar a l'Almería CF.

## Referències

* ↑ «Reyes, Antonio Reyes González - Futbolista» (en castellà). [Consulta: 28 juny 2017].
# Ryan Hurst

Ryan Douglas Hurst (Santa Monica, Califòrnia, 19 de juny del 1976) és una actor estatunidenc conegut pel seu paper d'Opie a la sèrie Sons of Anarchy.

## Filmografia
### Cinema

Cinema :
| Any | Pel·lícula | Personatge | Notes |
| 1997 | El missatger del futur | Eddie March | |
| 1998 | Saving Private Ryan | Paratrooper Mandelsohn | |
| 1998 | Patch Adams | Neil | |
| 2000 | Normes d'intervenció | Capità Hustings | |
| 2000 | Remember the Titans | Gerry Bertier | |
| 2001 | The Woman Every Man Wants | Guy | |
| 2001 | Venus and Mars | Roberto | |
| 2002 | We Were Soldiers | Sergent Ernie Savage | |
| 2002 | Lone Star State of Mind | Tinker | |
| 2004 | The Ladykillers | Lump Hudson | |
| 2008 | Noble Things | Kyle Collins | |
| 2009 | Chasing the Green | Ross Franklin | |
| 2011 | Rango | Jedidiah | (veu) |
| 2013 | CBGB | Mad Mountain | |

### Televisió

Televisió :
| Any | Títol | Personatge | Notes |
| 1993 | Saved by the Bell: The New Class | Crunch Grabowski | Sèrie de televisió |
| 1994 | Beverly Hills, 90210 | Student Actor | Sèrie de televisió |
| 1995 | JAG | Dirk Grover | Sèrie de televisió |
| 1995-1996 | Campus Cops | Wayne Simko | Sèrie de televisió |
| 1996 | Boston Common | Nikolai | Sèrie de televisió |
| 1996 | Wings | Barry | Sèrie de televisió |
| 1999 | L.A. Doctors | Kevin Raives | Sèrie de televisió |
| 2002 | Touched by an Angel | Doug | Sèrie de televisió |
| 2002 | John Doe | Elvis Braithwaite | Sèrie de televisió |
| 2002 | Taken | Tom Clarke (Adult) | Mini-sèrie de televisió |
| 2004 | Dr. Vegas | Steve | Sèrie de televisió |
| 2005 | House, MD | Sam McGinley | Sèrie de televisió |
| 2005 | Wanted | ATF Field Agent Jimmy McGloin | Sèrie de televisió |
| 2006 | Everwood | Ed Carnahan | Sèrie de televisió |
| 2006 | CSI: Miami | Detective Michael Lloyd | Sèrie de televisió |
| 2007 | Raines | Marco | Sèrie de televisió |
| 2005-2007 | Medium | Michael Benoit | Sèrie de televisió |
| 2007 | Heartland | Mark Evans | Sèrie de televisió |
| 2008-2012 | Sons of Anarchy | Harry 'Opie' Winston | Sèrie de televisió |
| 2011 | Law & Order: Special Victims Unit | Doug Loveless | Sèrie de televisió |
| 2013 | King and Maxwell | Edgar Roy | Telefilm |
| 2019-2020 | The Walking Dead | Beta | Reccurent: Temporada 9; Regular: Temporada 10 |

## Referències

* ↑ http://www.imdb.com/name/nm0403652/
# Rostrogobio liaohensis

Rostrogobio liaohensis és una espècie de peix cipriniforme de la família dels ciprínids.

## Morfologia

* Els mascles poden assolir 6,3 cm de longitud total.

## Hàbitat

És un peix d'aigua dolça i de clima subtropical.

## Distribució geogràfica

Es troba a Àsia: riu Liaohe (la Xina).

## Referències

* ↑ Taranetz A. Ya, 1937. A note on a new genus of gudgeons from the Amur Basin. Izv. Tikh. Nauch.-Issl. Inst. Rybn. Khoz. Okean. Núm. 23 (1937). 113-115.
* ↑ BioLib (anglès)
* ↑ Liu, C.-X., K.-J. Qin, et al., 1987. Fauna Liaoningica. Pisces. Liaoning Science and technology Press. Fauna Liaoningica: 1-552.
* 1 2 3 FishBase (anglès)
* ↑ Yue, P., 1998. Gobioninae. p. 232-389. A: Chen, Y.-Y. i et al. (Eds). Fauna Sinica. Osteichthyes. Cypriniformes II. Science Press. Beijing. 1-531.

## Enllaços externs

* AQUATAB
# Trattnerita

La trattnerita és un mineral de la classe dels silicats, que pertany al grup de l'osumilita. Rep el nom pel col·leccionista de minerals Walter Trattner, qui va trobar l'exemplar. Trattner és especialista en minerals de les roques volcàniques del sud-est d'Àustria.

## Característiques

La trattnerita és un silicat de fórmula química □(Fe$^{3+}$,Mg,Fe$^{2+}$)₂(Mg,Fe$^{2+}$,Fe$^{3+}$)₃(Si₁₂O$_{30}$). Va ser aprovada com a espècie vàlida per l'Associació Mineralògica Internacional l'any 2002. Cristal·litza en el sistema hexagonal.
Segons la classificació de Nickel-Strunz, la trattnerita pertany a «09.CM - Ciclosilicats, amb dobles enllaços de 6 [Si₆O$_{18}$]$^{12-}$ (sechser-Doppelringe)» juntament amb els següents minerals: armenita, brannockita, chayesita, darapiosita, eifelita, merrihueïta, milarita, osumilita-(Mg), osumilita, poudretteïta, roedderita, sogdianita, sugilita, yagiïta, berezanskita, dusmatovita, shibkovita, almarudita, oftedalita i faizievita.
L'exemplar que va servir per a determinar l'espècie, el que es coneix com a material tipus, es troba conservat al Landesmuseum Joanneum, situat a Graz, Àustria.

## Formació i jaciments

Va ser descoberta a Stradner Kogel, a la localitat de Wilhelmsdorf (Estíria, Àustria). També ha estat descrita a la pedrera Caspar, situada al volcà Bellerberg (Renània-Palatinat, Alemanya). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Trattnerite» (en anglès). Mindat. [Consulta: 11 gener 2020].
# Sauk City

Sauk City és una població dels Estats Units a l'estat de Wisconsin. Segons el cens del 2000 tenia 3.109 habitants.

## Demografia

Segons el cens del 2000, Sauk City tenia 3.109 habitants, 1.285 habitatges, i 796 famílies. La densitat de població era de 800,3 habitants per km².
Dels 1.285 habitatges en un 30,8% hi vivien nens de menys de 18 anys, en un 49,8% hi vivien parelles casades, en un 8,7% dones solteres, i en un 38% no eren unitats familiars. En el 32,5% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,99.
Per edats la població es repartia de la següent manera: un 24,2% tenia menys de 18 anys, un 7,5% entre 18 i 24, un 29,9% entre 25 i 44, un 19,2% de 45 a 60 i un 19,3% 65 anys o més.
L'edat mediana era de 38 anys. Per cada 100 dones de 18 o més anys hi havia 87,3 homes.
La renda mediana per habitatge era de 36.378 $ i la renda mediana per família de 45.156 $. Els homes tenien una renda mediana de 29.908 $ mentre que les dones 22.996 $. La renda per capita de la població era de 17.705 $. Aproximadament el 10% de les famílies i el 12,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sauk City» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Sauk City». American Fact Finder. Oficina del Cens dels Estats Units, 12-01-2010.
# Apol·loni de Síria

Apol·loni de Síria (grec antic: Ἀπολλώνιος, llatí: Apollonius) fou un filòsof platònic del temps de l'emperador Hadrià. Sobre l'emperador va escriure dintre de les seves obres, un oracle que li prometia el govern del món, suposadament abans de pujar al tron, segons diu Deli Espartià a la Història Augusta.

## Referències

* ↑ 24.Apollonius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 241
# Riu Gers

* Per a altres significats, vegeu «Gers (desambiguació)».
El riu Gers (també en occità i en francès Gers) és un riu de Gascunya que té uns 178 km de recorregut. Neix a 600 m d'altura a Lanamesa i desemboca al riu Garona per la seva riba esquerra. Passa per tres departaments (Alts Pirineus, Gers i Olt i Garona).
Dona nom al departament del Gers, amb capital a Aush.

## Principals ciutats per on passa

* Alts Pirineus. Lanamesa, Monléon-Magnoac
* Gers. Chélan, Panassac, Masseube, Seissan, Pavie, Aush, Preignan, Montestruc-sur-Gers, Fleurance, Leitora
* Olt i Garona. Astaffort, Layrac

## Principals afluents

* el Cédon. 18,7 km (E)
* el Sousson. 33,9 km (E)
* l'Arçon. 18,2 km (D)
* l'Aulouste. 20,6 km (D)

## Vegeu també

* Garona
# Rostútxe

Rostútxe (en (ucraïnès): Ростуче, en rus: Растущее, Rastúsxeie) és un poble de la República Autònoma de Crimea a Ucraïna, que el 2014 tenia 356 habitants. Pertany al districte de Bakhtxissarai. Fins al 1948 la vila es deia Oissunkí.

## Població

Segons les dades del 2001 la composició de la població de la vila de Rostútxe d'acord amb la llengua que empren és la següent:

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
* ↑ Встречается также написание Коджа-Сала
* ↑ «Розподіл населення за рідною мовою, Автономна Республіка Крим». Державна служба статистики України. Arxivat de l'original el 2013-06-26. [Consulta: 26 octubre 2014].
# Tit Fabi Ticià

Tit Fabi Ticià (en llatí: Titus Fabius Titianus) va ser un magistrat romà que va viure al segle iv. Formava part segurament de la gens Fàbia.
Va ser cònsol en el regnat de l'emperador Constantí I el Gran l'any 337 juntament amb Flavi Felicià.

## Referències

* ↑ Prosopography of the Later Roman Empire: Fabius Titianus, p. 918